
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 58 

8 Απριλίου 2009 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

43. Τροποποίηση διατάξεων του π.δ. 192/1991 (ΦΕΚ 

Α' 75) «Περιγραφή, τύπος, ιεραρχική τάξη, διαδι¬ 
κασία προτάσεως και απονομής κατηγοριών δι- 
αμνημονεύσεων». 1 

44. Επαγγελματική κατοχύρωση των διπλωματούχων 

μηχανικών και των πτυχιούχων πανεπιστημιακής 
εκπαίδευσης στα αντικείμενα πληροφορικής και 
τηλεπικοινωνιών. 2 

45. Επαγγελματική κατοχύρωση των πτυχιούχων: α) 

του Τμήματος Επιστήμης των Υλικών της Σχολής 
Θετικών Επιστημών του Πανεπιστημίου Πατρών 
και β) του Τμήματος Επιστήμης και Τεχνολογίας 
Υλικών της Σχολής Θετικών και Τεχνολογικών 
Επιστημών του Πανεπιστημίου Κρήτης. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο υπ’ αριθμ. 38/2009 Προ¬ 
εδρικό Διάταγμα «Τροποποίηση του π.δ. 210/1992 
(Α' 99) «Κωδικοποίηση διατάξεων Προεδρικών Δι¬ 
αταγμάτων του Κανονισμού Εσωτερικής Υπηρε¬ 
σίας του Πυροσβεστικού Σώματος». 4 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 43 
Τροποποίηση διατάξεων του π.δ. 192/1991 (ΦΕΚ Α' 75) «Πε¬ 
ριγραφή, τύπος, ιεραρχική τάξη, διαδικασία προτάσε¬ 
ως και απονομής κατηγοριών διαμνημονεύσεων». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παραγράφου 4 του άρθρου 16 του ν. 1911/1990 
«Εισαγωγή γυναικών στις ανώτατες στρατιωτικές σχο¬ 
λές, ρύθμιση στρατολογικών θεμάτων και άλλες διατά¬ 
ξεις» (ΦΕΚ Α' 166), όπως τροποποιήθηκε με το άρθρο 
18 του ν. 2109/1992 «Ρύθμιση θεμάτων εκπαιδεύσεως, 
στρατολογίας, καταστάσεων προσωπικού των Ενόπλων 
Δυνάμεων και άλλες διατάξεις» (ΦΕΚ Α' 205). 


β. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 «Κωδικοποίηση 
Νομοθεσίας για την Κυβέρνηση και τα Κυβερνητικά 
Όργανα» (ΦΕΚ Α' 98). 

2. Την υπ’ αριθμ. 23/2009 γνωμοδότηση του Τμήματος 
του Συμβουλίου της Επικράτειας. 

3. Το γεγονός ότι από τις διατάξεις του παρόντος 
δεν προκαλείται επιβάρυνση σε βάρος του Κρατικού 
Προϋπολογισμού. 

Μετά από πρόταση του Υπουργού Εθνικής Άμυνας, 
αποφασίζουμε: 

Άρθρο 1 

1. Η παράγραφος γ του άρθρου 1 του π.δ. 192/1991 (ΦΕΚ 
Α' 75) τροποποιείται ως εξής: 

«γ. Ηγεσίας Σχηματισμού ή Μεγάλης Μονάδας: 

Η διαμνημόνευση αυτή διακρίνεται σε τρεις τάξεις 
(Α', Β' και Γ') και απονέμεται στους αξιωματικούς που 
διετέλεσαν επί εξάμηνο, τουλάχιστον, Διοικητές Σχη¬ 
ματισμού ή Μεγάλης Μονάδας. Ειδικότερα: 

Στο Στρατό Ξηράς η Α' Τάξη απονέμεται στους Διοικη¬ 
τές Στρατιών, Σωμάτων Στρατού ή των εξομοιουμένων 
Σχηματισμών, η Β' Τάξη στους Διοικητές Μεραρχιών, ή 
των εξομοιουμένων προς αυτές Μονάδων και η Γ' Τάξη 
στους Διοικητές Ταξιαρχιών ή των εξομοιουμένων προς 
αυτές Μονάδων, εφόσον φέρουν το βαθμό του Ταξιάρ¬ 
χου ή του Συνταγματάρχου. 

Στο Πολεμικό Ναυτικό η Α' Τάξη απονέμεται στους 
Αρχηγούς Στόλου, η Β' Τάξη στους Διοικητές της Διοι- 
κήσεως Διοικητικής Μέριμνας Ναυτικού (ΔΔΜΝ) και της 
Διοικήσεως Ναυτικής Εκπαιδεύσεως (ΔΝΕ) και η Γ' Τάξη 
στους Διοικητές Διοικήσεων και Υπηρεσιών, Ομάδων Π. 
Πλοίων και Ελικοπτέρων, εφόσον φέρουν το βαθμό του 
Αρχιπλοιάρχου ή του Πλοιάρχου. 

Στην Πολεμική Αεροπορία η Α' Τάξη απονέμεται στους 
Διοικητές του Αρχηγείου Τακτικής Αεροπορίας (ΑΤΑ), η 
Β' Τάξη στους Διοικητές της Διοικήσεως Αεροπορικής 
Υποστηρίξεως (ΔΑΥ) και η Γ' Τάξη στους Διοικητές 
Πτερύγων και Σμηναρχιών, εφόσον φέρουν το βαθμό 
του Ταξιάρχου ή του Σμηνάρχου». 

Αρθρο 2 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Αμυνας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 20 Μαρτίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

ΕΥΑΓΓΕΛΟΣ - ΒΑΣΙΛΕΙΟΣ ΜΕΪΜΑΡΑΚΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 44 
Επαγγελματική κατοχύρωση των διπλωματούχων μη¬ 
χανικών και των πτυχιούχων πανεπιστημιακής εκ¬ 
παίδευσης στα αντικείμενα πληροφορικής και τη¬ 
λεπικοινωνιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις: 

α) Των άρθρων 6 παρ. 6 και 50 παρ. 3 του ν. 1268/1982 
«Για τη δομή και λειτουργία των Ανωτάτων Εκπαιδευτι¬ 
κών Ιδρυμάτων» (Α' 87), όπως η πρώτη διάταξη διαμορ¬ 
φώθηκε μετά τις διατάξεις των άρθρων 48 παρ. 1 του 
ν. 1404/1983 «Δομή και λειτουργία των Τεχνολογικών 
Εκπαιδευτικών Ιδρυμάτων» (Α' 173), 15 παρ. 2 εδ. α του 
ν. 2640/1998 «Δευτεροβάθμια τεχνική επαγγελματική 
εκπαίδευση και άλλες διατάξεις» (Α' 206) και 3 παρ. 1 
εδ. β του ν. 3027/2002 «Ρύθμιση θεμάτων Οργανισμού 
Σχολικών Κτιρίων, ανώτατης εκπαίδευσης και άλλες 
διατάξεις» (Α' 152). 

β) Του άρθρου 15 παρ. 2 εδ. θ του ν. 2817/2000 «Εκπαί¬ 
δευση των ατόμων με ειδικές εκπαιδευτικές ανάγκες 
και άλλες διατάξεις» (Α' 78) και του άρθρου 13 παρ. 49 
του ν. 3149/2003 (Α' 141). 

γ) Του άρθρου 1 του π.δ. 104/2005 «Περιορισμός συ- 
ναρμοδιοτήτων Υπουργών κατά την έκδοση διοικητικών 
πράξεων» (Α' 137). 

δ) Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98). 

ε) Της υπ’ αριθμ. 1666/ΔΙΟΕ89/13.1.2009 κοινής απόφα¬ 
σης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 40). 

στ) Της υπ’ αριθμ. ΣΤ5/5557/19.1.20 09 κοινής απόφασης 
του Πρωθυπουργού και του Υπουργού Εθνικής Παιδείας 
και Θρησκευμάτων «Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β' 68). 

2. Τη γνώμη της Συγκλήτου του Εθνικού και Καπο- 
διστριακού Πανεπιστημίου Αθηνών (συνεδρίαση της 
25.10.2007), του Οικονομικού Πανεπιστημίου Αθηνών 
(συνεδρίαση 2η/22.11.2007), του Πανεπιστημίου Πατρών 
(συνεδρίαση 406η/1.2.2007), του Πολυτεχνείου Κρήτης 
(συνεδρίαση 250η/29.11.2007) και της Διοικούσας Επιτρο¬ 
πής του Πανεπιστημίου Δυτικής Μακεδονίας (συνεδρία¬ 


ση 79η/5.10.2007) και του Πανεπιστημίου Πελοποννήσου 
(αποφάσεις υπ’ αριθμ. 330/18.6.2007 και 163/3.12.2007) και 
το γεγονός ότι δεν γνωμοδότησαν οι Σύγκλητοι των 
λοιπών Πανεπιστημίων της χώρας, αν και ζητήθηκε η 
γνώμη τους με τα υπ’ αριθμ. 89420/Β1/10.8.2007 και 113411/ 
Β1/11.10.2007 έγγραφα του Υπουργείου Εθνικής Παιδείας 
και Θρησκευμάτων, και ότι έχει παρέλθει άπρακτη η 
κατά νόμο προβλεπόμενη προθεσμία. 

3. Τη γνώμη της Ολομέλειας του Συμβουλίου Ανώ¬ 
τατης Πανεπιστημιακής Εκπαίδευσης (συνεδρίαση 
10η/2.4.2008). 

4. Το γεγονός ότι από τις διατάξεις του διατάγματος 
αυτού δεν προκαλείται δαπάνη σε βάρος του κρατικού 
προϋπολογισμού. 

5. Τις υπ’ αριθμ. Δ8/2009 και Δ37/2009 γνωμοδοτή¬ 
σεις του Συμβουλίου της Επικράτειας, με πρόταση των 
Υφυπουργών Οικονομίας και Οικονομικών και Εθνικής 
Παιδείας και Θρησκευμάτων, αποφασίζουμε: 

Αρθρο 1 

Οι Διπλωματούχοι Ηλεκτρολόγοι Μηχανικοί και Μηχα¬ 
νικοί Υπολογιστών, οι Διπλωματούχοι Ηλεκτρολόγοι Μη¬ 
χανικοί και Τεχνολογίας Υπολογιστών, οι Διπλωματού¬ 
χοι Ηλεκτρονικοί Μηχανικοί και Μηχανικοί Υπολογιστών, 
οι Διπλωματούχοι Μηχανικοί Ηλεκτρονικών Υπολογι¬ 
στών και Πληροφορικής, οι Διπλωματούχοι Μηχανικοί 
Πληροφοριακών και Επικοινωνιακών Συστημάτων, οι 
Διπλωματούχοι Μηχανικοί Ηλεκτρονικών Υπολογιστών 
Τηλεπικοινωνιών και Δικτύων και οι Διπλωματούχοι Μη¬ 
χανικοί Πληροφορικής και Τηλεπικοινωνιών, με βάση τις 
γενικές και τις εξειδικευμένες επιστημονικές γνώσεις 
που απέκτησαν κατά τη διάρκεια των σπουδών τους, 
έχουν την ικανότητα να ασχοληθούν με δραστηριότητες 
που καλύπτουν, ανάλογα με το γνωστικό τους αντικεί¬ 
μενο, ενδεικτικά τους κάτωθι τομείς: 

Τη μελέτη, τη σχεδίαση, την ανάλυση, την κατασκευή, 
την επίβλεψη κατασκευής και λειτουργίας, την αξιο¬ 
λόγηση, τη συντήρηση, τη διενέργεια πραγματογνω¬ 
μοσύνης και την πιστοποίηση τήρησης προτύπων στις 
εγκαταστάσεις τους και στις πάσης φύσεως εφαρμογές 
τους στους επιστημονικούς τομείς: 

α) των ηλεκτρονικών υπολογιστών, 

β) των τηλεπικοινωνιών και τηλεπικοινωνιακών συστη¬ 
μάτων και δικτύων, 

γ) της πληροφορικής και των πληροφοριακών συστη¬ 
μάτων και 

δ) των συστημάτων αυτοματισμού, επεξεργασίας ση¬ 
μάτων, επεξεργασίας εικόνας και ήχου, επεξεργασίας 
ομιλίας, γραφικών, κ.λ.π. 

Αρθρο 2 

Οι πτυχιούχοι Πανεπιστημιακής Εκπαίδευσης Τμη¬ 
μάτων Επιστήμης Υπολογιστών ή Πληροφορικής ή 
Πληροφορικής και Τηλεπικοινωνιών ή Επιστήμης και 
Τεχνολογίας Υπολογιστών ή Επιστήμης και Τεχνολο¬ 
γίας Τηλεπικοινωνιών ή Πληροφορικής και Τηλεματικής 
ή Εφαρμοσμένης Πληροφορικής ή Πληροφορικής με 
Εφαρμογές στη Βιοϊατρική ή Διδακτικής της Τεχνολο- 
γίας και Ψηφιακών Συστημάτων, με βάση τις γενικές 
και τις εξειδικευμένες επιστημονικές γνώσεις που απέ¬ 
κτησαν κατά τη διάρκεια των σπουδών τους, διαθέτουν 
γνωστικό υπόβαθρο συναφές με το υλικό και το λογι¬ 
σμικό για τη συγκέντρωση, ταξινόμηση, επεξεργασία και 

μετάδοση της πληροφορίας, και έχουν την ικανότητα 
να ασχοληθούν ενδεικτικά με δραστηριότητες όπως 
μελέτη, σχεδίαση, ανάλυση, υλοποίηση, εγκατάσταση, 
επίβλεψη, λειτουργία, αξιολόγηση, διενέργεια πραγμα¬ 
τογνωμοσύνης και πιστοποίηση στους επιστημονικούς 
τομείς: 

α) του υλικού και λογισμικού των ηλεκτρονικών υπο¬ 
λογιστών, 

β) της πληροφορικής, 

γ) των συστημάτων και δικτύων επικοινωνιών, τηλεπι¬ 
κοινωνιακών υπηρεσιών και εφαρμογών διαδικτύου και 

δ) των συστημάτων και εφαρμογών, γραφικών, επε¬ 
ξεργασίας σημάτων, επεξεργασίας εικόνας και επεξερ¬ 
γασίας ομιλίας. 

Ειδικότερα, οι πτυχιούχοι των Τμημάτων Επιστήμης 
και Τεχνολογίας Τηλεπικοινωνιών και Πληροφορικής 
και Τηλεπικοινωνιών δύνανται να απασχοληθούν στα 
ανωτέρω και στον επιστημονικό τομέα των τηλεπικοι¬ 
νωνιακών συστημάτων και δικτύων. 

Άρθρο 3 

Οι Διπλωματούχοι Μηχανικοί και οι πτυχιούχοι Πανε¬ 
πιστημιακής Εκπαίδευσης των Τμημάτων που αναφέρο- 
νται στα άρθρα 1 και 2, σύμφωνα και με τις εκάστοτε 
ισχύουσες διατάξεις, δύνανται να ασχοληθούν, ανάλογα 
με το περιεχόμενο των σπουδών τους, ενδεικτικά με: 

α) τη διδασκαλία σε Πανεπιστημιακά και Τεχνολογικά 
Εκπαιδευτικά Ιδρύματα, τη δευτεροβάθμια εκπαίδευση 
και την τεχνική και επαγγελματική κατάρτιση, δημόσια 
και ιδιωτική, σε θεωρητικό, τεχνολογικό και εφαρμο¬ 
σμένο επίπεδο στους επιστημονικούς τομείς της πλη¬ 
ροφορικής και των τηλεπικοινωνιών που απαριθμούνται 
στα άρθρα 1 και 2 αντιστοίχως. 

β) την έρευνα σε δημόσια και ιδιωτικά ερευνητικά 
κέντρα στους επιστημονικούς τομείς που απαριθμούνται 
στα άρθρα 1 και 2 αντιστοίχως σε θεωρητικό, τεχνολογικό 
και εφαρμοσμένο επίπεδο. 

γ) την προσφορά υπηρεσιών σε οργανικές μονάδες 
πληροφορικής, δικτύων, μηχανοργάνωσης και τεχνικών 
υπηρεσιών υπουργείων, δημοσίων οργανισμών, υπηρεσιών 
και επιχειρήσεων, σε επιχειρήσεις ηλεκτρονικών επικοι¬ 
νωνιών, στον τραπεζικό, ασφαλιστικό, ιατρικό τομέα, στα 
μέσα μαζικής ενημέρωσης, στις εταιρείες παραγωγής και 
επεξεργασίας οπτικοακουστικού υλικού, στις μεταφορές, 
τη ναυτιλία, τον τουρισμό, σε εταιρείες συμβούλων επι¬ 
χειρήσεων και εταιρείες υψηλής τεχνολογίας. 

Άρθρο 4 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 27 Μαρτίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚΟΛΑΟΣ ΛΕΓΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 


(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 45 
Επαγγελματική κατοχύρωση των πτυχιούχων: α) του 
Τμήματος Επιστήμης των Υλικών της Σχολής θε¬ 
τικών Επιστημών του Πανεπιστημίου Πατρών και β) 
του Τμήματος Επιστήμης και Τεχνολογίας Υλικών 
της Σχολής Θετικών και Τεχνολογικών Επιστημών 
του Πανεπιστημίου Κρήτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Τ ου άρθρου 6 παρ. 6 του ν. 1268/1982 «Γ ια τη δομή 
και λειτουργία των Ανωτάτων Εκπαιδευτικών Ιδρυμάτων» 
(Α' 87), όπως τροποποιήθηκε και συμπληρώθηκε με το 
άρθρο 48 παρ. 1 του ν. 1404/1983 «Δομή και λειτουργία των 
Τεχνολογικών Εκπαιδευτικών Ιδρυμάτων» (Α' 173), αντικα- 
ταστάθηκε με την περ. α' της παρ. 2 του άρθρου 15 του 
ν. 2640/1998 «Δευτεροβάθμια Τεχνική Επαγγελματική Εκ¬ 
παίδευση και άλλες διατάξεις» (Α' 206) και συμπληρώθηκε 
με την περ. β' της παρ. 1 του άρθρου 3 του ν. 3027/2002 
«Ρύθμιση θεμάτων Οργανισμού Σχολικών Κτιρίων Ανωτά- 
της Εκπαίδευσης και άλλες διατάξεις» (Α' 152). 

β) Της περ. θ' της παρ. 2 του άρθρου 15 του ν. 2817/2000 
«Εκπαίδευση των ατόμων με ειδικές ανάγκες και άλλες 
διατάξεις» (Α' 78) και του άρθρου 13 παρ. 49 του ν. 3149/ 
2003 «Εθνική Βιβλιοθήκη της Ελλάδας, Δημόσιες Βιβλι¬ 
οθήκες και άλλες διατάξεις» (Α' 141). 

γ) Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (Α' 98). 

δ) Της περ. α' της παρ. 1 του άρθρου 1 του π.δ. 104/2005 
«Περιορισμός συναρμοδιοτήτων Υπουργών κατά την έκ¬ 
δοση διοικητικών πράξεων» (Α' 137). 

2. Την υπ’ αριθμ. 1666/ΔΙΟΕ 89/13.1.2009 κοινή απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (Β' 40). 

3. Την υπ’ αριθμ. ΣΤ5/5557/19.1.2009 κοινή απόφαση του 
Πρωθυπουργού και του Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων Υφυπουρ¬ 
γών του Υπουργείου Εθνικής Παιδείας και Θρησκευμά¬ 
των» (Β' 68). 

4. Τη γνώμη της Συγκλήτου του Πανεπιστημίου Πα¬ 
τρών (υπ’ αριθμ. 406/1.2.2007 συνεδρίαση). 

5. Τη γνώμη της Συγκλήτου του Πανεπιστημίου Κρήτης 
(υπ’ αριθμ. 205/25.11.2004 συνεδρίαση). 

6. Τη γνώμη της Ολομέλειας του Συμβουλίου Ανώτα¬ 
της Πανεπιστημιακής Εκπαίδευσης (υπ’ αριθμ. 10/2.4.2008 
συνεδρίαση). 

7. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

8. Τις υπ’ αριθμ. Δ4/2009 και 36/2009 γνωμοδοτήσεις 
του Συμβουλίου της Επικράτειας, με πρόταση των Υφυ¬ 
πουργών Οικονομίας και Οικονομικών και Εθνικής Παι¬ 
δείας και Θρησκευμάτων, αποφασίζουμε: 




3896 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 1 

Επαγγελματική Κατοχύρωση 

Οι πτυχιούχοι α) του Τμήματος Επιστήμης των Υλικών 
της Σχολής Θετικών Επιστημών του Πανεπιστημίου Πα- 
τρών και β) του Τμήματος Επιστήμης και Τεχνολογίας 
Υλικών της Σχολής Θετικών και Τεχνολογικών Επιστη¬ 
μών του Πανεπιστημίου Κρήτης μπορούν να απασχολού¬ 
νται είτε ως ελεύθεροι επαγγελματίες είτε ως μισθωτοί 
ενδεικτικά: 

1. με την έρευνα και ανάπτυξη, παραγωγή, τυποποίη¬ 
ση, ποιοτικό έλεγχο, πιστοποίηση και εμπορία υλικών 
όπως (α) κεραμικά, πολυμερή, ύαλοι, μέταλλα, υγρο- 
κρυσταλλικά υλικά, σύνθετα υλικά, υλικά κατασκευών, 
ευφυή υλικά, (β) ημιαγώγιμα υλικά, υπεραγώγιμα υλικά, 
μαγνητικά υλικά, νανοϋλικά και νανοδομημένα υλικά, 
οπτικά, οπτοηλεκτρονικά, φωτονικά υλικά, πολυμερικά 
και γενικότερα μοριακά υλικά που χρησιμοποιούνται 
στην ηλεκτρονική, οπτοηλεκτρονική και στις τηλεπι¬ 
κοινωνίες, (γ) βιοϋλικά, βιοσυμβατά υλικά, υλικά βιολο¬ 
γικών εφαρμογών και άλλων υλικών με εφαρμογές στη 
φαρμακευτική, οδοντιατρική και ιατρική. Οι παραπά¬ 
νω δραστηριότητες νοούνται τόσο σε εργαστηριακή 
όσο και σε βιομηχανική κλίμακα και περιλαμβάνουν τη 
σύνθεση, μορφοποίηση, επεξεργασία, χαρακτηρισμό, 
μοντελοποίηση και προσομοίωση υλικών, 

2. σε δημόσιους και ιδιωτικούς οργανισμούς παραγω¬ 
γής ενέργειας και τηλεπικοινωνιών, και όπου η έρευνα 
και η ανάπτυξη νέων προηγμένων υλικών είναι απαραί¬ 
τητες για την πρόοδο σε κάθε δραστηριότητα παραγω¬ 
γής και διανομής ενέργειας και τηλεπικοινωνιών, 

3. ως επιστήμονες σε οργανισμούς και υπηρεσίες του 
δημοσίου τομέα και της αυτοδιοίκησης ή ιδιωτικά ερ¬ 
γαστήρια που έχουν την ευθύνη του επισήμου ελέγχου, 
ανάπτυξης και σχεδιασμού υλικών, 

4. ως επιστήμονες σε οργανισμούς, εργαστήρια και 
υπηρεσίες του δημοσίου τομέα και της αυτοδιοίκησης 
ή ιδιωτικά εργαστήρια που αναλαμβάνουν την εκπόνηση 
μελετών για την εγκατάσταση, πιστοποίηση και επιθε¬ 
ώρηση συστημάτων διασφάλισης ποιότητας υλικών και 
τη διαπίστευση εργαστηρίων μελέτης υλικών, 

5. ως εκπαιδευτικοί στη δευτεροβάθμια εκπαίδευση σε 
δημόσια και ιδιωτικά γυμνάσια, λύκεια, φροντιστήρια, δη¬ 
μόσια και ιδιωτικά Ινστιτούτα Επαγγελματικής Κατάρτισης 
(Ι.Ε.Κ.) και Κέντρα Επαγγελματικής Κατάρτισης (Κ.Ε.Κ.), 
Κέντρα Ελευθέρων Σπουδών (Κ.Ε.Σ.) και λοιπούς φορείς 
δευτεροβάθμιας και μετα-δευτεροβάθμιας εκπαίδευσης, 


στη διδασκαλία μαθημάτων επιστήμης και τεχνολογίας 
υλικών, αλλά και λοιπών σχετικών με τα υλικά μαθημάτων 
θετικών επιστημών, 

6. ως ερευνητές σε θέματα Επιστήμης των Υλικών 
σε Πανεπιστήμια, Τεχνολογικά Εκπαιδευτικά Ιδρύματα 
(Τ.Ε.Ι.), ερευνητικά κέντρα, ερευνητικά ινστιτούτα, ιδρύ¬ 
ματα ερευνών και τμήματα έρευνας επιχειρήσεων και 

7. ως πραγματογνώμονες συντάσσοντας τεχνικές εκ¬ 
θέσεις και γνωμοδοτήσεις σε θέματα Επιστήμης των 
Υλικών. 

Άρθρο 2 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 27 Μαρτίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚΟΛΑΟΣ ΛΕΓΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο υπ’ αριθμ. 38/2009 Προεδρικό Διάταγμα «Τροπο¬ 
ποίηση του π.δ.210/1992 (Α' 99) «Κωδικοποίηση διατά¬ 
ξεων Προεδρικών Διαταγμάτων του Κανονισμού Εσω¬ 
τερικής Υπηρεσίας του Πυροσβεστικού Σώματος», το 
οποίο δημοσιεύθηκε στο ΦΕΚ Α' 55/2009 παρακαλούμε 
να γίνουν οι παρακάτω διορθώσεις: 

α. Στην παρ. 3 του προοιμίου, η υπ’ αριθμ. 18/2009 γνω¬ 
μοδότηση του Συμβουλίου της Επικράτειας να αντικα- 
τασταθεί με την ορθή υπ’ αριθμ. 33/2009 γνωμοδότηση 
του Συμβουλίου της Επικράτειας. 

β. Στην παρ. 2 του άρθρου 1, μετά την φράση «Οι υπο¬ 
ψήφιοι για τις θέσεις των Υγειονομικών Αξιωματικών», 
να προστεθεί η φράση «πλην των οδοντιάτρων». 

γ. Στην παρ. 2 του άρθρου 2, η φράση «Στον Υπουργό 
Εσωτερικών», να αντικατασταθεί με τη φράση «Στον 
Αναπληρωτή Υπουργό Εσωτερικών». 

(Από το Υπουργείο Εσωτερικών 
Αρχηγείο Πυροσβεστικού Σώματος) 

